Ágætis Byrjun

Įrašymas ir pristatymas Islandijoje

1998 m. rugpjūtį Sigur Rós paskubomis pradėjo įrašinėti “Ágætis Byrjun”, kurio išleidimo data buvo nustatyta 1998 m. spaliui. Netrukus visi suvokė, kad jie nebus patenkinti per tokį trumpą laiką įrašyto albumo kokybe. Išleidimo data nukėlus į 1999 m. birželio 12 d., grupė gavo laiko įrašo išdirbimui. Darbai vyko ‘Sýrland’ ir ‘Núlist’ įrašų studijose. Styginių instrumentų aranžuotes kūrė pati grupė. Aranžuočių tobulinimui jie naudojo kompiuterines programas, iš kurių atispausdindavo natas muzikantams. Galutinis garso suvedimas prasidėjo 1999 m. balandį.

1999 m. birželio 12d. albumas pristatytas Reykjaviko islandiškame operos teatre. Tai buvo paskutinis koncertas, kuriame su grupe grojo pirmasis būgnininkas Águst, kurį vėliau pakeitė Orri. Tą naktį, kaip ir paprastai, daugiausiai buvo atliekami į albumą nepatekę, "kitam kartui" palikti, kūriniai. Palaipsniui “Ágætis Byrjun” tapo ypač komerciškai sėkmingu įrašu Islandijoje, geriausių albumų sąrašo viršūnėje išsilaikiusiu virš dvejų metų. Lėtai, bet užtikrintai albumas plačiai pasklido ir po pasaulį.

Išleidimas už Islandijos ribų

Dave ir Alex iš įrašų kompanijos Fat Cat jau nuo 1998 m. buvo nusižiūrėję Sigur Rós, todėl netrukus pasirašė sutartį “Ágætis Byrjun” išleidimui Didžiojoje Britanijoje. Pirmiausia 1999 m. rugsėjį išleistas “Svefn-g-englar" EP. Pasipylė entuziastingos revenzijos kaip: „paskutinė puiki XX a. grupė“, “kaip auksinės dievo ašaros rojuje” ir panašios. 2000 m. kovą Didžiojoje Britanijoje pasirodė antrasis EP "Ný Batterí", o 2000 m. rugpjūčio 14 d. Fat Cat perleido ir “Ágætis Byrjun”. 2001 m. įrašų kompanija Pias albumą perleido ir Šiaurės Amerikoje.

2000 m. antroje pusėje grupė sulaukė didžiulio kritikų palaikymo visame pasaulyje, ypač Amerikoje. Tai sukėlė didžiųjų JAV įrašų kompanijų mūšį norint užsitikrinti teises į grupės įrašus valstijose. Pasiūlyti didžiuliai pinigai, bet galiausiai grupė pasirinko pasiūlymą, kuris suteikė didžiausią kūrybinę laisvę. Tai buvo įrašų kompanijos MCA pasiūlymas. Grupė pirmą kartą koncertavo Amerikoje 2001 m. balandį - gegužę, o bilietai į daugumą pasirodymų buvo iš kart išparduoti.

2001 m. pradžioje David Letterman šou prodiuseriai siūlė grupei groti laidoje skirdami jiems 3 minutes eterio laiko. Grupė atsisakė dėl per trumpo laiko. Buvo siūlytas ir kompromisinis 4 minučių variantas, kuris vis dar buvo per trumpas, turint omenyje, kad Sigur Rós dainų vidurkis siekia 7-8 minutes. Grupė pasirodė kitose dviejose JAV pokalbių laidose, kurios suteikė daugiau laiko: "The Late Late Show" su Craig Kilborn, 2001 m. gruodį, ir „The Last Call“ su Carson Daly, 2003 m. kovą.

“Ágætis Byrjun” buvo albumas, atsiradęs tarsi iš niekur. Niekas nesitikėjo, kad niekam nežinomos keturių drovių, vos peržengusių savo dvidešimtmetį vyrukų, dainuojančių islandiškai, albumas taps pasauliniu muzikos fenomenu. Įrašų kompanija buvo numačiusi 1500 kopijų tiražą - dabar jo parduota keletas milijonų. Staiga grupės pokštas jų tiklapyje parašytas 1999 m. Nebeatrodė toks beprotiškas: “Mes nesiekiam tapti žvaigždėmis ar milijonieriais. Mes paprasčiausiai pakeisim muziką ir žmonių požiūrį į ją amžiams.”

Albumo apipavidalinimas

“Ágætis Byrjun” viršelio eskizai daryti Bic Ballpoint šratinuku. Piešė - Gotti Bernhöft.

Kompaktinio disko knygutėje yra užrašas "ég gaf ykkur von sem varð að vonbrigðum.. þetta er ágætis byrjun" reiškiantis "aš suteikiau viltį tapusią nusivylimu.. tai gera pradžia". Tai nuoroda į pirmuosius grupės albumus "Von" ir "Von brigði".

Įmonei, spausdinusiai albumo viršelius, nespėjus iki galo pagaminti pakuočių, paskutinę naktį prieš pasirodant įrašui vaikinai patys klijavo albumo įpakavimo dėžutes pirmoms “Ágætis Byrjun” kopijoms. To pasekmė - dauguma kompaktinių diskų buvo nepanaudojami dėl klijų dėmių ant jų ir grąžinti į parduotuves. Antroji ir vėlėsnės siuntos buvo be trūkūmų.

Apie kūrinius

“Ágætis Byrjun” įpakavime pirmasis kūrinys neminimas. Kūrinys "Intro" pavadintas oficialiame Sigur Rós tinklalapyje. „Intro“ yra ištrauka iš titulinio albumo kūrinio “Ágætis Byrjun”, grojama atvirkščiai.

Kūrinio “Starálfur” („Švytintis Elfas“) styginių instrumentų melodija yra palindrominė - tokia pati grojant tiek nuo pradžios, tiek iš galo, o kūrinys „Avalon“ yra iki trečdalio sulėtinta insrumentinė “Starálfur” ištrauka.

Lėkštę, naudojamą dainoje “Ný Batterí” („Nauja Baterija“), grupė rado senamiesčio gatvėje. Ji buvo sulankstyta ir aiškiai pervažiuota mašinos. Jiems patiko jos skambesys, ir tai tapo dainos kūrimo inspiracija. Daina turi ir prailgintą pučiamųjų pradžią. Kaip atskiras takelis pavadintas "Rafmagnið Búið"("Elektros Nebėra") ji buvo išleista "Ný Batterí" EP.

“Viðrar Vel Til Loftárása” reiškia („Oras Palankus Lėktuvų Antskrydžiui“). Kartą, per islandijos televiziją vykstant Kosovo karui, orų pranešėjas ironiškai pasakė: 'í dag viðrar vel til loftárása' (‘Šiandien palankus oras lėktuvų antskrydžiui’). Pagal šį įvykį ir pavadinta daina. Daina taip pat buvo ir “Svefn-g-englar" EP b pusėje.

Visos vokalinės partijos albume įrašytos islandų kalba išskyrus "Olsen Olsen", kuri įdainuota "vilties kalba".

Svefn-g-englar video

Pirmas grupės video klipas buvo dainai “Svefn-g-englar” („Vaikščiojantis Mieguose“, taip pat „Englar“ reiškia „Angelas“). Išleistas 2000 m. birželį. Klipe pasirodo Perlan’o teatro grupė - vienintelė islandų dauno sindromą trurinčių aktorių trupė, reguliariai pasirodanti Islandijoje. “Svefn-g-englar” video klipas buvo sugalvotas dainai “Viðrar Vel Til Loftárása”, bet vėliau idėja buvo pritaikyta šiam kūriniui.

Taip pat yra sukurtas video „Pristatant Perlan“, kurį prodiusavo Sigur Rós. Šis video yra dokumentika apie "Svefn-g-englar" video kūrimą, akcentuojant Perlan teatro grupę video kūrimo procese.

Režisavo Sigríður Eyþórsdóttir, Águst Jacobsson ir Sigur Rós.

Choreografiją kūrė Lára Stefánsdóttir.

Angelų kostiumus kūrė Binna & Nína.

Viðrar Vel Til Loftárása video

Antrasis video - dainai “Viðrar Vel Til Loftárása” („Oras Palankus Lėktuvų Antskrydžiui“) išleistas 2001 m. rugsėjį. Kontroversiškas video seka dviejų berniukų istoriją šeštojo dešimtmečio Islandijoje. Klipo pabaigoje vyksta futbolo rungtynės, kuriose žaidžia ir minėtieji berniukai, pasiekiančios kulminacinį tašką - jų bučinį. Klipe vaidina ir visi grupės nariai: Jónsi - futbolo komandos treneris, Orri - žmogus atsakingas už įvarčių lentą, Georg - teisėjas, o Kjartan - vienas iš žiūrovų. Be to, pieštinis embrionas iš "Ágætis Byrjun" viršelio, pasirodo ant butelio iš kurio geria vienas ir berniukų.

“Viðrar Vel Til Loftárása” video klipas buvo sumanytas dainai “Starálfur”, bet vėliau daina pakeista.

2002 m. klipas pripažintas geriausiu video Islandijos muzikos apdovanojimuose.

Režisūra: Stefan Arnie, Siggi Kinski ir Sigur Rós.